Bogorodickas
Bogorodickas (rus. Богородицк) – miestas Rusijoje, Tulos srityje, 65 km į pietus nuo Tulos, prie Upiortos upės; rajono centras. Greta praeina „Dono“ plentas (M4), yra Ždankos geležinkelio stotis (prie Maskvos–Jeleco linijos). Mašinų ir elektroninių įrengimų pramonė. Veikia krašto muziejus, įsikūręs Bobrikų dvare, Kazanės Dievo Motinos šventykla, Šv. Dievo Motinos Ėmimo į Dangų cerkvė, teatras.